laion/Wikipedia-Exotic huggingface dataset:
ג'וזף קרוסקל

ג'וזף ברנרד קרוסקל ג'וניור (באנגלית: Joseph Kruskal;‏ (29 בינואר 1928 – 19 בספטמבר 2010) היה מתמטיקאי, סטטיסטיקאי ומדען מחשב יהודי אמריקאי. קרוסקל נולד בניו יורק למשפחה יהודית,סיטונאי פרווה מצליחים. אביו היה יוסף ב. קרוסקל. אמו, ליליאן רוז קרוסקל לבית אופנהיימר נודעה בראשית ימי הטלוויזיה כאמנית אוריגמי. לקרוסקל היו שני אחים בולטים, מרטין דייוויד קרוסקל, ממציא הסוליטון והמספרים הסוריאליסטיים, וויליאם קראסקל, אחד המפתחים של מבחן קראסקל-ואליס. אחד האחיינים של ג'וזף קרוסקל הוא מדען המחשב קלייד קרוסקל (אנ'). הוא היה סטודנט באוניברסיטת שיקגו וקיבל תואר ראשון במתמטיקה בשנת 1948 ותואר שני בשנת 1949. לאחר מכן עבר לאוניברסיטת פרינסטון, שם הוא השלים את הדוקטורט שלו ב־1954, תחת הנחייתו שלפאול ארדש איתו היו לו שתי שיחות קצרות בלבד. בפועל, החוקרים שהדריכו את עבודותו היו אלברט וו טאקר ורוג'ר לינדון. קרוסקל עבד על Well-quasi-ordering ועל Multidimensional scaling. הוא היה חבר באגודה האמריקנית לסטטיסטיקה. בנוסף, שימש גם כנשיא החברה הפסיכומטרית (אנ') וכנשיא של חברת הסיווג של צפון אמריקה. הוא גם יזם והיה הנשיא הראשון של המועצה לשיכון הוגן של דרום אורנג' ומייפלוואד (Maplewood) בשנת 1963 ותמך באופן פעיל בזכויות האזרח במספר ארגונים אחרים כגון CORE. קרוסקל עבד במעבדות בל החל מ־1959 ועד 1993. האלגוריתם של קרוסקל (1956) משפט העץ של קרוסקל (אנ') (1960) משפט קרוסקל-קטונה (1963) דירוג קרוסקל או k-rank‏ (1997) מדיה וקבצים בנושא ג'וזף קרוסקל בוויקישיתוף ג'וזף קרוסקל, באתר פרויקט הגנאלוגיה במתמטיקה ג'וזף קרוסקל, באתר MacTutor (באנגלית) ג'וזף קרוסקל, באתר dblp מסד הנתונים הלקסיקוסטטי של דיין, קרוסקל ובלק ג'וזף קרוסקל, באתר "Find a Grave" (באנגלית) ארכיון יהודי אמריקני: "שתי משפחות הבלטיות שהגיעו לאמריקנים הג'ייקובסונים והקרוסקלים, 1870 - 1970" מאת ריצ'רד ד. ברוון, 24 בינואר 1972 J J O'Connor; E F Robertson. "Kruskal Joseph biography - University of St Andrews". University of St Andrews (באנגלית). אורכב מ-המקור ב-7 ביולי 2015. נבדק ב-2 בנובמבר 2015. He was awarded a BS in 1948 and an MS in 1949 by Chicago. {{cite web}}: (עזרה) "Reflection on the old days- by Joseph Kruskal". blog.computationalcomplexity.org. J.B. Kruskal (במאי 1960). "Well-Quasi-Ordering, the Tree Theorem, and Vazsonyi's Conjecture" (PDF). Transactions of the American Mathematical Society. 95: 210–225. doi:10.2307/1993287. {{cite journal}}: (עזרה) www.cs.tau.ac.il Joseph B. Kruskal (1972). "The Theory of Well-Quasi-Ordering: A Frequently Discovered Concept" (PDF). Journal of Combinatorial Theory, Series A. 13: 297–305. doi:10.1016/0097-3165(72)90063-5. www.cs.tau.ac.il "Veterans of the Civil Rights Movement – List of Oral Histories". www.crmvet.org. "Joseph B. Kruskal Jr. *54". 21 בינואר 2016. {{cite web}}: (עזרה)
ידע (פירושונים)

האם התכוונתם ל... ידע – מידע צבור אשר מצוי ברשותה של ישות בעלת תודעה ידע כללי – ידע המוערך מבחינה תרבותית, אשר נרכש באמצעים שונים וכולל תחומים רבים ידע הוא כוח – אפוריזם לטיני המיוחס לרוב לפרנסיס בייקון ידע חברה למחקר ופתוח – חברת מסחור ידע בבעלותו של מכון ויצמן למדע ניהול ידע – תחום עיסוק שמטרתו שיפור תפוקה ולמידה, על ידי אופטימיזציה של דרכי השימוש בידע, לרוב במסגרת פעילות ארגונית עובד ידע – עובד שהידע שלו הוא מרכיב משמעותי להצלחתו בתפקידו בארגון מנהל ידע – עובד שתפקידו לנהל ולקדם את תחום ניהול הידע בארגון ייצור ידע – חברה בניהולו של פנחס יחזקאלי ידע-עם
רכס סטאאפלר

רכס סטאאפלר (באנגלית: Staeffler Ridge) הוא רכס ארוך בארץ ויקטוריה שבאנטארקטיקה. הרכס נמצא מערבית לרכס הנסון, ומפריד בין קרחון ויקטוריה התחתון לבין עמק גרינווד. גובה הרכס 875 מטרים מעל פני הים. שמו של הרכס ניתן לו בשנת 1964 על ידי הוועדה המייעצת לשמות אנטארקטיים. הרכס נקרא על שם ג'ורג' ר. סטאאפלר (George R. Staeffler) מהנדס טופוגרפי שעבד באזור מצר מקמרדו מטעם הסקר הגאולוגי של ארצות הברית בשנים 1961–1960. • P.J. FORSYTH, N. MORTIMER & I.M. TURNBULL, Plutonic Rocks from the Cape Roberts Hinterland: Wilson Piedmont Glacier, Southern Victoria Land, Antarctica , Institute of Geological & Nuclear Sciences, Private Bag 1930, Dunedin - New Zealand רכס סטאאפלר באתר הסקר הגאולוגי של ארצות הברית מפת אזור רכס סטאאפלר רכס סטאאפלר באתר הגאזט האנטארקטי של ממשלת אוסטרליה רכס סטאאפלר באתר הגאזט האנטארקטי של ממשלת ניו זילנד רכס סטאאפלר באתר הגאזט האנטארקטי המשווה SCAR מידע גאוגרפי והיסטורי מידע גאוגרפי
רכס הנסון (אנטארקטיקה)

רכס הנסון (באנגלית: Hanson Ridge) הוא רכס נישא שאינו מכוסה קרח, בארץ ויקטוריה שבאנטארקטיקה. הרכס ממוקם 6 קילומטרים צפונית מערבית לכף ספייק, בסמוך למרכז קרחון ההדום וילסון. גובהו של הרכס 401 מטרים מעל פני הים. הרכס התגלה על ידי המשלחת האנטארקטית הבריטית בפיקודו של רוברט פלקון סקוט שחקרה את אנטארקטיקה בין השנים 1913–1910. במפות שצוירו על ידי המשלחת האנטארקטית הבריטית כונה הרכס בשם "רכס בלק" (Black Ridge). מאחר שקיים רכס בלק אחר בארץ ויקטוריה, החליטה הוועדה המייעצת לשמות אנטארקטיים בשנת 1964 לשנות את שם הרכס לשמו הנוכחי. הרכס נקרא על שם קירבי ג'י. הנסון (Kirby J. Hanson), מטאורולוג בתחנת הקוטב הדרומי בשנת 1958. רכס הנסון באתר הסקר הגאולוגי של ארצות הברית רכס הנסון באתר הגאזט האנטארקטי של ממשלת אוסטרליה רכס הנסון באתר הגאזט האנטארקטי של ממשלת ניו זילנד רכס הנסון באתר הגאזט האנטארקטי המשווה SCAR של ממשלת אוסטרליה מפת אזור רכס הנסון תצלום לוויין של אזור רכס הנסון תחזית מזג אוויר עדכנית ארוכת טווח עבור רכס הנסון מידע גאוגרפי והיסטורי מידע גאוגרפי ראו קורות חייו של קירבי הנסון, בעמ' 11
ארשקוואדקרט

ארשקוואדקרט (בהונגרית: Érsekvadkert) הוא כפר במחוז נוגראד שבצפון הונגריה. יהודים ראשונים הגיעו ליישוב בתחילת המאה ה-19 וברובם היו סוחרים אמידים, הקהילה הייתה כפופה לבלשגיארמט. להלן השינויים במספר היהודים בכפר לאורך השנים: פנקס הקהילות הונגריה, יוסף שוויצר, עמוד 174 ארשאק-ואדקארט (ואדקערט), בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 49. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944) מדיה וקבצים בנושא ארשקוואדקרט בוויקישיתוף אתר האינטרנט הרשמי של ארשקוואדקרט מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
קייט מילר-היידקי

קייט מילר-היידקי (באנגלית: Kate Miller-Heidke, נולדה ב-16 בנובמבר 1981) היא זמרת, כותבת שירים ושחקנית אוסטרלית. נציגת אוסטרליה באירוויזיון 2019 בתל אביב, ישראל עם השיר "Zero Gravity". מילר-היידקי החלה בקריירתה בשנת 2005, מאז זכתה במגוון פרסים, בעיקר בתחום האופרה. בשנת 2019 התמודדה מילר-היידקי בקדם האירוויזיון האוסטרלי – Australia: You Decide וזכתה במקום הראשון כאשר גברה על להקת Electric Fields עם שירם "Happy 2000 and Whatever" בפער של 21 נקודות (135 נקודות לעומת 114). קייט-מילר היידקי התמודדה באירוויזיון 2019 בישראל, בלווי על ידי זמרי ליווי ישראליים וסיימה במקום התשיעי עם 284 נקודות. בשנת 1998 סיימה מילר-היידקי את בית הספר האנגליקני לבנות סנט איידן, לפניו למדה מילר-היידקי בבית ספר חילוני. לאחר שסיימה את בית הספר למדה מילר-היידקי בקונסרבטוריון הלאומי של קווינסלנד תואר ראשון במוזיקה קלאסית כאשר היא מסתמכת על מלגה מלאה. לאחר מכן, למדה מילר-היידקי תואר שני במוזיקה. כזמרת קלאסית היא זכתה במגוון פרסים (בין השנים 2000–2005). את הופעתה האופראית הראשונה עשתה בשנת 2005 באופרה של קווינסלנד בתפקיד פלורה באופרה "The Turn of the Screw". בשנת 2016, ילדה מילר-היידקי לבעלה קאיר נוטול ילד ראשון, הוא זכה לשם ארני אדוארד מילר נוטול. 2007 – Little Eve 2008 – Curiouser 2011 – Fatty Gets a Stylist 2012 – Nightflight 2014 – O Vertigo! ספר החול (2015) – בתפקיד: אישה. הגירושין (2015) – בתפקיד: קרוליין. בחורות בשחור (2018) – בתפקיד: הזמרת במועדון. ג'רי ספרינגר: האופרה (2009) – בתפקיד: בייבי ג'יין. מותו של קלינגהופר (2012–2014) – בתפקיד: רקדנית צעירה בריטית. הארנבים (2015–2016) – בתפקיד: ציפור שיר. מדיה וקבצים בנושא קייט מילר-היידקי בוויקישיתוף אתר האינטרנט הרשמי של קייט מילר-היידקי (באנגלית) קייט מילר-היידקי, ברשת החברתית פייסבוק קייט מילר-היידקי, ברשת החברתית אקס (טוויטר) קייט מילר-היידקי, ברשת החברתית אינסטגרם קייט מילר-היידקי, סרטונים בערוץ היוטיוב קייט מילר-היידקי, במסד הנתונים הקולנועיים IMDb (באנגלית) קייט מילר-היידקי, באתר אפל מיוזיק (באנגלית) קייט מילר-היידקי, באתר ספוטיפיי קייט מילר-היידקי, באתר סאונדקלאוד (באנגלית) קייט מילר-היידקי, באתר Last.fm (באנגלית) קייט מילר-היידקי, באתר AllMusic (באנגלית) קייט מילר-היידקי, באתר MusicBrainz (באנגלית) קייט מילר-היידקי, באתר דיזר קייט מילר-היידקי, באתר Yandex.Music (ברוסית) קייט מילר-היידקי, באתר Discogs (באנגלית) קייט מילר-היידקי, באתר Songkick (באנגלית) קייט מילר-היידקי, באתר Genius קייט מילר-היידקי, באתר בילבורד (באנגלית) אוסטרליה: זמרי ליווי ישראליים ילוו את השיר האוסטרלי, באתר EuroMix Famous Queensland Conservatorium Of Music Alumni, רנקר.קום Kate Miller-Heidke gives birth to baby boy, דה קוריור מייל, 6 ביוני 2016
רכס הנסון

האם התכוונתם ל... אנטארקטיקה רכס הנסון (אנטארקטיקה) – רכס הרים בארץ ויקטוריה שבאנטארקטיקה ארצות הברית רכס הנסון (מיין) – רכס במדינת מיין שבארצות הברית רכס הנסון (איידהו) – רכס במדינת איידהו שבארצות הברית רכס הנסון (אורגון) – רכס במדינת אורגון שבארצות הברית רכס הנסון (וושינגטון) – רכס במדינת וושינגטון שבארצות הברית
פלסיוצ'לוס

פלסיוצ'לוס (שם מדעי: Plesiochelys) הוא סוג נכחד של צב אשר חי בסוף תור היורה וכלל מין בודד - Plesiochelys etalloni. מאובניו נמצאו ב-1873 באירופה ברחבי שווייץ, צרפת, אנגליה, ספרד ופורטוגל בשכבות סלעים, בהם נמצאו מספר עצמות גולגולת מאובנות ועצמות שלד . צב קדום זה היה אולי מאבותיהם של צבי הים, אשר התפתחו רק בתור הקרטיקון והיו נראים אחרת ממנו. עם זאת מבנה השלד מרמז שהיה קשור למים והוא נמצא באזורי חופים לצד חיות ימיות, מה שמרמז שחי רוב זמנו בקרבת ים תטיס. ככל הנראה צב זה נכחד לחלוטין בסוף תור היורה. טוקסוצ'לוס מדיה וקבצים בנושא פלסיוצ'לוס בוויקישיתוף פלסיוצ'לוס, באתר GBIF (באנגלית)
רכס בלאק (אנטארקטיקה)

רכס בלאק או מצוק בלאק (באנגלית: Black Ridge; מילולית: הרכס השחור) הוא מצוק נישא ברכס דיפ ריז בארץ ויקטוריה שבאנטארקטיקה. אורכו של המצוק 13 קילומטרים, והוא מגיע לגובה של 1,500 מטרים מעל פני הים. המצוק מפריד בין קרחון פריסטלי וקרחון קורנר. הרכס התגלה לראשונה על ידי המשלחת הצפונית של המשלחת האנטארקטית הבריטית שחקרה את אנטארקטיקה בין השנים 1913–1910. הרכס נקרא בשם זה בשל צבעו הכהה. • PETER OBERHOLZER, CARLO BARONI, JOERG M. SCHAEFER, GIUSEPPE OROMBELLI, SUSAN IVY OCHS, PETER W. KUBIK, HEINRICH BAUR and RAINER WIELER, Limited Pliocene/Pleistocene glaciation in Deep Freeze Range ,northern Victoria Land, Antarctica, derived from in situcosmogenic nuclides, Antarctic Science 15 (4): 493–502 (2003) DOI: 10.1017/S0954102003001603 • R. G. Adamson, Granitic rocks of the Campbell—Priestley divide, Northern Victoria Land, Antarctica,New Zealand Journal of Geology and Geophysics, 14:3, 486-503, DOI: 10.1080/00288306.1971.10421943 רכס בלאק באתר הסקר הגאולוגי של ארצות הברית רכס בלאק באתר הגאזט האנטארקטי של ממשלת אוסטרליה רכס בלאק באתר הגאזט האנטארקטי של ממשלת ניו זילנד רכס בלאק באתר הגאזט האנטארקטי המשווה SCAR של ממשלת אוסטרליה מידע גאוגרפי והיסטורי תצלום טיפוס על רכס בלאק - ראו את צבעו הכהה ביחס לצבע סביבתו
רכס בלאק

האם התכוונתם ל... רכסים באנטארקטיקה רכס בלאק (אנטארקטיקה) – רכס בארץ ויקטוריה שבאנטארקטיקה רכס הנסון (אנטארקטיקה) – רכס בארץ ויקטוריה שנקרא בעבר רכס בלאק, ושמו שונה על מנת להבדילו מרכס בלאק הסמוך רכסים בקנדה רכס בלאק (ניופאונדלנד ולברדור) – רכס בפרובינציית ניופאונדלנד ולברדור רכס בלאק (יוקון) – רכס בטריטוריית יוקון רכסים בארצות הברית רכס בלאק (איידהו) – רכס במדינת איידהו רכס בלאק (אריזונה) – רכס במדינת אריזונה רכס בלאק (וירג'יניה) – רכס במדינת וירג'יניה רכס בלאק (יוטה) – רכס במדינת יוטה רכס בלאק (מונטנה) – רכס במדינת מונטנה רכס בלאק (ניו מקסיקו) – רכס במדינת ניו מקסיקו רכס בלאק (קולורדו) – רכס במדינת קולורדו רכס בלאק (קליפורניה) – רכס במדינת קליפורניה
חשוד (משפט)

חשוד על פי ההגדרה המילונית הוא מי "שנתעורר חשד כלפיו, שנוטים לחשוב עליו כי הוא אשם במעשה שלילי מסוים". ההגדרה בחוק הישראלי היא: ""חשוד" – חשוד בביצוע עבירה", כלומר, אדם שלדעת גורם ברשויות החוק יש יסוד להניח שביצע עבירה. בעגה של אכיפת החוק, חשוד הוא אדם מסוים שהואשם או נחשד בביצוע עבירה. שוטרים וכתבים בארצות הברית משתמשים לעיתים קרובות במילה "חשוד" כז'רגון כאשר מתייחסים למבצע העבירה. עם זאת, בהגדרה הרשמית, העבריין הוא השודד, התוקף, הזייפן וכו '- האדם שביצע את הפשע. ההבחנה בין חשוד לבין עבריין מכירה בכך שאין ידיעה שהחשוד ביצע את העבירה, ואילו העבריין הוא מבצע העבירה, אפילו אם הוא עדיין לא נחשד שביצע את העבירה. החשוד עשוי להיות אדם אחר מן העבריין, או שלא היה שום פשע בפועל, כלומר אין עבריין. טעות נפוצה בדו"חות המשטרה היא בתיאור החשוד על ידי עדים, כאשר העדים מתארים את החשוד כעבריין (העדים בדרך כלל מגדירם את החשוד כעבריין, בעוד שתמונת המעצר היא של חשוד). לעיתים קרובות נאמר כי המשטרה מחפשת את החשוד, כאשר אין חשוד; המשטרה "יכולה" לחפש אחר חשוד, אבל הם בוודאי מחפשים את העבריין. פעמים רבות לא ניתן לדעת מהדו"ח המשטרתי האם יש חשוד או לא. אולי משום השימוש השגוי במילים חשוד ועבריין, החלו במשטרת ארצות הברית בתחילת המאה ה -21 להשתמש במונחים חדשים, ובהם אדם בעל עניין, חשוד אפשרי, ואפילו אדם בעל עניין אפשרי, כדי להתכוון לחשוד. על פי המערכות המשפטיות של ארצות הברית, לאחר אישור החלטה לעצור חשוד או לחייב אותו למשפט, על ידי תובע, חבר מושבעים גדול או שופט לאחר מכן ניתן לכנות את החשוד כנאשם, ורק לאחר שהורשע החשוד הוא נקרא עבריין. בישראל כאשר אדם נחשד בביצוע עבירה הוא לרוב נחקר באזהרה במסגרת חקירה פלילית שלרוב נעשית במסגרת חקירה משטרתית. בסוף החקירה, מחליטה הרשות החוקרת אם לסגור את התיק, או להגיש או להמליץ להגיש כתב אישום נגדו החשוד. ישנם חוקים והוראות חוק ספציפיות בחקיקה בישראל שעוסקים ב"חשודים" ובהם: מעצר חשודים שלא בצו שופט. סעיף 23 (א) לחוק סדר הדין הפלילי (סמכויות אכיפה - מעצרים), התשנ״ו–1996 קובע: "שוטר מוסמך לעצור אדם אם יש לו יסוד סביר לחשד שאותו אדם עבר עבירה בת מעצר והתקיים אחד מאלה". חקירת חשודים: חוק סדר הדין הפלילי (חקירת חשודים), תשס"ב-2002, עוסק בחקירה משטרתית ופלילית של "חשודים". "חקירה" מגודרת בסעיף 1 לחוק: "לרבות תשאול או גביית הודעה בקשר לעבירה, בידי שוטר". "חשוד" מוגדר בסעיף 1 לחוק: "חשוד בביצוע עבירה". נראה שהכוונה לחשוד בעיני רשויות אכיפת החוק. על אף שזה לא נאמר בחוק, נראה כי אדם שפורסמה כתבה בעיתון שמחשידה אותו בביצוע עבירה, או שהוגשה נגדו תלונה, אינו נחשב "חשוד" בפלילים, כל עוד הוא לא נחקר או תושאל על ידי רשויות החוק. אם הוגש נגד החשוד כתב אישום הוא נחשב מאותה כעת כ"נאשם". איסור פרסום שמות חשודים- בינואר 2012 נקבע בתיקון לחוק בתי המשפט בסעיף 70 (ד1) (1): "לא יפרסם אדם שמו של חשוד שטרם הוגש נגדו כתב אישום, עד תום 48 שעות מהמועד שבו התייצב החשוד לחקירה או שהיה עליו להתייצב לחקירה, או עד סיומו של הדיון הראשון שהתקיים לפני שופט בעניינו, לפי המוקדם מביניהם; לעניין זה לא יובאו שבתות ומועדים במניין השעות". לכלל זה נקבעו סייגים בסעיפים אחרים בחוק . בסעיף קטן (2) הוטלה על הרשות חובה ליידע את החשוד על זכותו לבקש אסור פרסום. חשד (הלכה) עבירה חזקת החפות מפשע מדיה וקבצים בנושא חשוד בוויקישיתוף אברהם אבן-שושן, המילון החדש וראו גם הגדרת "חשוד" בויקימילון סעיף 1 לחוק סדר הדין הפלילי (חקירת חשודים), תשס"ב-2002 "Word Court". Theatlantic.com. נבדק ב-2012-03-19. מורן אזולאי, אושר: איסור פרסום שמות חשודים במשך יומיים, באתר ynet, 9 בינואר 2012
אוסידרקו

אוסידרקו (שם מדעי: Aussiedraco; מילולית: "דרקון אוסטרלי") הוא סוג של פטרוזאור גדול הקרוב לאורניתוכיריים אשר חי בתחילת הקרטיקון. המאובנים שלו התגלו ב-1980 בתצורות טולבוק (אנ') שבקווינסלנד, אוסטרליה. מאובנים אלה כללו בעיקר עצמות מהלסת התחתונה והם קיבלו שם ב-2011 בידי החוקרים אלכסנדר קלנר, תאיזה רודריגוס ופביאנה ר. קוסטה. הפטרוזאור קיבל את שמו עקב דמיון הלסתות לאלה של מפלצת דמוית דרקון. השם הספציפי ניתן לכבוד החוקר הראשון שתיאר אותו, ראלף מולנר. הפטרוזאור היה דומה במראהו לפטרוזאור Mythunga, באורך של 4–5 מטרים. הוא היה בעל לסת תחונה ישרה בעלת 5 שורות שיניים דקות שהשתפעו ובלטו החוצה. הראש היה קטן וחסר ציצה או עטרה מיוחדת. לא ידוע הרבה על הגוף. מאובני האוסידרקו דמו במראם לאלה של האורניתוכירוס או של האנהגוארה והוא משויך לקבוצה אורניתוכירואידה. פטרוזאור זה היה דואה מעל אוסטרליה ומחפש טרף קטן אותו היה לוכד בלסתותיו המוזרות. מדיה וקבצים בנושא אוסידרקו בוויקישיתוף אוסידרקו, באתר האנציקלופדיה של החיים (באנגלית) אוסידרקו, באתר GBIF (באנגלית) ערך זה הוא קצרמר בנושא בעלי חיים. אתם מוזמנים לתרום לוויקיפדיה ולהרחיב אותו.
פראנטלודון

פראנטלודון (שם מדעי: Paraentelodon; מילולית: "קרוב לאנטלודון". השם פירושו: "שיניים מושלמות") הוא סוג של מכפיל פרסה קדום דמוי-חזיר ממשפחת האנטלודונטיים אשר חי באסיה (בגאורגיה, קזחסטן וסין) במהלך תקופת האוליגוקן. הוא קיבל את שמו ב-1964. במראהו הוא דמה לדיאודון מהמיוקן של אמריקה הצפונית ויחדיו היו הגדולים שבבני משפחתם. כמה חוקרים מסווגים את שניהם יחדיו או לפחות לבעלי אותם אבות. הוא הגיע לגובה של 2.1 מטר. הלסתות שלו היו גדולות, בעלות "יבלות" בדומה לאלה של חזיר יבלות ובעלות שיניים גדולות שהותאמו לאכילת כל. ייתכן שהיה טורף מפיל אימה שבזז טרף לטורפים אחרים או ניזון מנבלות וכן השתמש בלסתות כדי לחפור ולמצוא שורשים באדמה. יונק זה נכחד בסוף הפלאוגן והחלף באנטלודונטיים אחרים כמו הדיאודון שהגיע לגודל דומה. מדיה וקבצים בנושא פראנטלודון בוויקישיתוף פראנטלודון, באתר האנציקלופדיה של החיים (באנגלית) פראנטלודון, באתר GBIF (באנגלית)
Heaven (שיר של D mol)

"Heaven" (בעברית: "גן עדן") הוא שיר באנגלית שנכתב והולחן על ידי דייאן בוסוביץ', אדיס אמיניץ' ובוצע על ידי D mol. השיר ייצג את מונטנגרו באירוויזיון 2019 בתל אביב, ישראל, לאחר שזכה במקום הראשון בתחרות הגמר הלאומי המונטנגרית, "Montevizija 2019". סרטון השיר "Heaven" באתר יוטיוב Heaven - D-moll lyrics, מילות השיר באתר ליריקסטרנסלייט
מנפרד

האם התכוונתם ל... מנפרד (עידן הקרח) מנפרד אייגן מנפרד אשנר מנפרד בורגסמולר מנפרד ביטאק מנפרד בינץ מנפרד גרלך מנפרד גרסטנפלד מנפרד הונק מנפרד וינקלר מנפרד לם מנפרד מילר מנפרד מן מנפרד פולץ מנפרד פון ריכטהופן מנפרד פון ריכטהופן (גנרל) מנפרד קאלץ מנפרד שטרן סימפוניית מנפרד
נסודון

נסודון (שם מדעי: Nesodon; משמעות השם: "שן אי") הוא סוג של יונק קדום ממוצא דרום אמריקני אשר חי בתקופת המיוקן לפני 23.3-15.5 מיליון שנה. המאובנים של הנסודון תוארו ב-1846 בידי החוקר הידוע ריצ'רד אוון שטבע את שם הדינוזאורים. המאובנים התגלו בארגנטינה ובתצורות ריו פריאז (Río Frías Formation) שבצ'ילה. התגלו בהם ארבעה מינים. יונק זה היה המקביל הדרום-אמריקני של הפרים והקרנפים והוא הגיע לגובה 1.5 מטר בכתפיים ושקל כ-554 ק"ג. ממבנה שיניו נראה שהיה צמחוני ורעה עשבים בערבות הקדומות. המין N. imbricatus היה בעל שיניים חלשות יותר וניזון אולי מעלים, קליפות עץ ופירות במקום מעשב ודגניים. היו לו שיניים קדמיות ארוכות גדולות שאיתם אולי התגונן מטורפים כמו התיילקוסמילוס. טוקסודון - קרוב משפחתו של הנסודון שחי בתקופה מאוחרת יותר אך נראה כמותו. מדיה וקבצים בנושא נסודון בוויקישיתוף נסודון, באתר האנציקלופדיה של החיים (באנגלית) נסודון, באתר GBIF (באנגלית)
D mol

D mol היא להקה מונטנגרית אשר ייצגה את מונטנגרו באירוויזיון 2019 בתל אביב, ישראל עם השיר "Heaven", כיוון שניצחה במקום הראשון בקדם Montevizija 2019 כשהיא גוברת על איוואנה פופוביץ'-מרטינוביץ' עם שירה "Nevinost". הלהקה היא הרכב ווקאלי והרמוני ללא כלי נגינה. מדיה וקבצים בנושא D mol בוויקישיתוף D mol, באתר MusicBrainz (באנגלית) D mol, באתר Discogs (באנגלית) D mol, באתר Genius אוליבר ריינברד, Montenegro: D-Moll wins Montevizija 2019 with “Heaven”, וויוויבלוגס, 9 בפברואר 2019
כוכב פרהיסטורי (2002)

כוכב פרהיסטורי (באנגלית: Prehistoric Planet) היא תוכנית טלוויזיה מוקומנטרית אשר שודרה ברשתות ערוץ דיסקברי, NBC וערוץ Discovery Family במשך 2 עונות: עונה ראשונה בין 2001–2002 ועונה שנייה בין 2002–2003. תוכנית זו מבוססת על הסדרות המצליחות של ה-BBC על החיים הפרהיסטוריים: ללכת עם דינוזאורים וללכת עם חיות אשר שודרו בשנים 1999–2001. התוכנית הותאמה לצפיית ילדים ועל כן קטעים רבים בה שונו או נמחקו וכן השתנו חלק מהצילומים והמוזיקה של הסדרות המקוריות. קריין העונה הראשונה של התוכנית הוא השחקן בן סטילר ושל העונה השנייה השחקן כריסטיאן סלייטר. בסוף העונה הראשונה שודר פרק מיוחד בו מדורגים עשרת היצורים המרשימים ביותר בתוכנית. העונה הראשונה בסדרה הופצה גם בקלטות וב-DVD. שחר הדינוזאורים: הפרק עוקב אחרי ראשוני הדינוזאורים, כמו הצלופיזיס ושאר היצורים הפרהיסטוריים של אריזונה לפני 220 מיליון שנה מהיום בתור הטריאס. ענקי היורה: הפרק עוקב אחרי עדרי הדיפלודוקוסים של תור היורה בקולורדו לפני 152 מיליון שנה. חופי היורה: הפרק עוקב אחרי צעירי אופתלמוזאורוסים החיים בשונית רדודה לצד טורפים כמו כרישים וליופלרודון ענקי באוקספורדשייר לפני 149 מיליון שנה בתור היורה. מלכי השמיים: הפרק עוקב אחרי נדודיו של אורניתוכירוס זכר בברזיל המתחיל לנדוד בעת עונת הרבייה שלו בקרטיקון התחתון לפני 127 מיליון שנה. הדינוזאורים של יער הקרח: הפרק עוקב אחרי עדר של לילינזאורים החיים באנטארקטיקה הקרה לפני 106 מיליון שנה בקרטיקון התחתון. מותם של הדינוזאורים: הפרק עוקב אחרי נקבת טירנוזאורוס רקס גדולה עם צאצאיה ומציג את חיי הדינוזאורים האחרונים עד התרסקות המטאור הגדולה לפני 65 מיליון שנה בקרטיקון העליון של מונטנה. הגעת הבהמות: הפרק עוקב אחרי נקבה של לפטיקטידיום בעלת צאצאים החיה ביערות הטרופיים של גרמניה בתחילת האאוקן לפני 49 מיליון שנה. סיפור הלווייתן הרוצח: הפרק עוקב אחרי נקבה הרה וענקית של בסילוזאורוס המחפשת טרף בחופי פקיסטן של סוף האאוקן לפני 36 מיליון שנה. מגה-יונק: הפרק עוקב אחרי אם פרצרתריום וגורה הצעיר המשוטטים במדבר המונגולי של סוף האוליגוקן לפני 25 מיליון שנה. ראשוני קופי האדם מגיעים: הפרק עוקב אחרי קבוצת אוסטרלופיתקוסים ואתגריהם השונים ובעיקר אחרי פרט צעיר בשם "בלו", שחיו באתיופיה בפליוקן לפני 3.2 מיליון שנה. שן-חרב: הפרק עוקב אחרי הגדול שבכל החתוליים - הסמילודון ואחרי פרט זכר בעל שן אחת המגונן על להקתו מיריביו במהלך הפליסטוקן של פרגוואי לפני מיליון שנה. שורדי עידן הקרח: הפרק עוקב אחרי עדר ממותות צמריות הנודדות במהלך עידן הקרח ברחבי אירופה מהים הצפוני לבלגיה ולהרי האלפים השווייצרים, שם נתקלים במארב של ניאנדרתלים בסוף הפליסטוקן לפני 30 אלף שנה. פרק שדירג את עשרת היצורים המרשימים ביותר לדעת היוצרים: ליופלרודון: בשל יכולתו לטרוף דינוזאורים. טירנוזאורוס רקס: בשל היותו מהגדולים שבדינוזאורים הטורפים ובשל כינויו כ"מלך הדינוזאורים". סטגוזאורוס: בשל הדיפתו טורפים רעבים כמו אלוזאורוס. אלוזאורוס: בשל היותו הטורף היחיד שיכל לטרוף את הדיפלודוקוס הגדול. דיפלודוקוס: בשל היותו מהארוכים שבזאורופודים בכדור הארץ. טורוזאורוס: בשל היותו בעל גולגולת גדולה ביותר. אורניתוכירוס: בשל היותו מהגדולים שבכל הפטרוזאורים המעופפים. יוטרפטור: בשל יכולתו להפיל בהצלחה איגואנודון. איגואנודון: בשל יכולתו ללעוס צמחים והיותו בעל דרבנות בכפותיו להגנה. צלופיזיס: בשל היותו טורף פראי אכזרי. "כוכב פרהיסטורי", במסד הנתונים הקולנועיים IMDb (באנגלית) "כוכב פרהיסטורי", במסד הנתונים הקולנועיים IMDb (באנגלית)
ואננוזאורוס

ואננוזאורוס (שם מדעי: Wannanosaurus) הוא סוג של דינוזאור צמחוני ממשפחת פכיצפלוזאוריים שנמצא בצפון-מזרח סין בתור הקרטיקון שלפני 80 מיליון שנה מזמננו. דינוזאור זה נחקר בידי החוקר הו ליאן-האי (Hou Lian-Hai) ב-1977. הפירוש של שמו הוא: "לטאת וואננו" - אזור המכונה כיום כמחוז אנחווי בסין, בו התגלו ממצאי השלד שכללו עצמות גולגולת שבורה, לסת תחתונה, צלעות, כמה מעצמות הגפיים והזנב. נמצא ממנו מאובן בודד. הוואננוזאורוס היה פכיצפלוזאור פרימיטיבי בעל גולגולת רחבה עם פתחים גדולים, לסתות רחבות וגוף קטן באורך של לא יותר מ-60 ס"מ. בניגוד למרבית הפכיצפלוזאוריים הגולגולת לא נראתה כמו "כיפת עצם" מחוזקת ודמתה יותר לקרניים עבות. כמה חוקרים משייכים אותו למשפחה הנתונה במחלוקת הומלוצפליים, בה ההומלוצפל. דינוזאור זה היה בעל מבנה שיניים שמרמז שהיה אולי אוכל חרקים או אוכל כל בנוסף על צמחים. מדיה וקבצים בנושא ואננוזאורוס בוויקישיתוף ואננוזאורוס, באתר GBIF (באנגלית)
אריתרוסוכוס

אריתרוסוכוס (שם מדעי: Erythrosuchus; מילולית: "תנין אדום") הוא סוג של זוחל נכחד הקרוב לקבוצת הארכוזאורים, אשר דמה במראהו לתנין וחי בדרום אפריקה ונמיביה של תור הטריאס בתחילת עידן המזוזואיקון לפני 250-230 מיליון שנה. הוא היה קרובם של הפוסטוסוכוס והזאורוסוכוס שקדמו לדינוזאורים ותפקדו כטורפי-העל היבשתיים המרכזיים באזורי תפוצתם. האריתרוסוכוס הגיע לאורך חמישה מטרים, לגובה של קרוב לשני מטרים ולמשקל של מעל טון. הוא היה בעל ראש מגודל ונוקשה באורך מטר ובעל לסתות חזקות מלאות שיניים חדות מעוקלות. בעבר לסתות אלה גרמו ליצור להצטייר כבעל ראש טירנוזאורוס אך המבנה של העצמות היה שונה מעט. היו לו גפיים קצרות יחסית ואולי הוא נע על ארבע אך יכל להזדקף כדי לנוע מהר. בניגוד לרוב הזוחלים בתקופתו הרגליים מוקמו מתחת לגופו. טורף זה היה אולי ניזון ממארב מוסווה לזוחלים אחרים כמו ארכוזאורים או סינאפסידים אותם תפס בלסתותיו החזקות. למרות דמיונו לתנין היה קדום מאוד והיה בעל מאפיינים משותפים על ארכוזאורים דמויי-דינוזאורים. הדמיון לתנין נבע מאבולוציה מתכנסת דומה. מדיה וקבצים בנושא אריתרוסוכוס בוויקישיתוף אריתרוסוכוס, באתר GBIF (באנגלית)
פכיקורמאים

פכיקורמאים (שם מדעי: Pachycormiformes) היא סדרת דגים מקריני סנפיר נכחדים אשר התקיימה בעידן המזוזואיקון מסוף הטריאס עד סוף הקרטיקון ונכחדו לחלוטין לפני 65 מיליון שנה בעת הכחדת הקרטיקון הגדולה. מאובניהם נמצאו באירואסיה ואמריקה הצפונית. לדגים אלה היו סנפירי חזה רחבים דמויי-משוט והם היו בעלי חוטם גדול ועיניים גדולות. הם היו שייכים לקבוצה תמים גרמיים, בה דגי התנין והקשות-סנפיר המודרניים. מינים אלה היו בעלי גדלים שונים והגדול שבהם היה הלידסיכתיס (Leedsichthys), גדול דגי הגרם מעולם שהגיע לאורך של מעל 16 מטרים. דג זה לא היה צייד אלא מסנן פלנקטון כמו כריש ענק וכריש לווייתני. בעבר שייכו לסדרה גם את האיכתיודקטידיים הטורפים אך כיום מעריכים שהם קרובים יותר לגרום לשונאים. מדיה וקבצים בנושא פכיקורמאים בוויקישיתוף